pythainlp/thai-wiki-dataset-v4 huggingface dataset:
กีฬาระบำใต้น้ำในโอลิมปิกฤดูร้อน 2024

การแข่งขันกีฬาระบำใต้น้ำในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 5-10 สิงหาคม ค.ศ. 2024 ณ ศูนย์กีฬาทางน้ำปารีส โดยจะมีนักกีฬาทั้งหมด 96 คนเข้าแข่งขันใน 2 รายการ ได้แก่ คู่หญิงและทีมหญิง
การคัดเลือก.
สำหรับการแข่งขันแบบทีม ทีมที่อันดับดีที่สุดของแต่ละทวีปทั้ง 5 ทวีปจะผ่านการคัดเลือก ยกเว้นประเทศฝรั่งเศสเจ้าภาพที่จะเป็นตัวแทนของยุโรป ทีมที่เหลือจะคัดเลือกผ่านการแข่งขัน FINA World Championships ปี ค.ศ. 2024 โดยที่ 5 ทีมที่ดีที่สุดที่ยังไม่ผ่านเข้ารอบจะได้รับคัดเลือกผ่านเข้ารอบ สำหรับรายการคู่ ทีมที่มีอันดับดีที่สุดของแต่ละทวีปจากการแข่งขันชิงแชมป์ทั้ง 5 ทวีปที่ไม่มีประเภททีมที่ผ่านการคัดเลือกจะได้รับการรับประกันตำแหน่ง ในขณะที่อีก 3 ทีมจะผ่านการคัดเลือกผ่านการแข่งขันชิงแชมป์โลก ทั้ง 10 ประเทศที่ผ่านการคัดเลือกสำหรับการแข่งขันแบบทีมจะผ่านการคัดเลือกประเภทคู่โดยอัตโนมัติซึ่งจะต้องประกอบด้วยสมาชิกของประเภททีม
ประเทศที่เข้าร่วมแข่งขัน.
<templatestyles src="Div col/styles.css"/>
วัดมัชฌิมาราม (จังหวัดสุราษฎร์ธานี)

วัดมัชฌิมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประสงค์ อำเภอท่าชนะ จังหวัดสุราษฎร์ธานี ปัจจุบันมีเจ้าอาวาสคือ พระครูมงคลปุญญสุนทร (ชะโอด)
วัดมัชฌิมารามตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2517 เขตวิสุงคามสีมา กว้าง 14 เมตร ยาว 20 เมตร
อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็ก กว้าง 7.5 เมตร ยาว 13.5 เมตร สร้างเมื่อ พ.ศ. 2514 กุฏิสงฆ์สร้างด้วยไม้ จำนวน 1 หลัง นอกจากนี้มีฌาปนสถาน หอระฆัง เรือนเก็บพัสดุ กุฏิเจ้าอาวาส และหอฉัน ปูชนียวัตถุที่สำคัญ ได้แก่ พระประธานประจำอุโบสถ ปางสมาธิ ขนาดหน้าตักกว้าง 2 เมตร สูง 1.5 เมตร สร้างเมื่อ พ.ศ. 2517
กีฬาเบรกกิ้งในโอลิมปิกฤดูร้อน 2024

การแข่งขันกีฬาเบรกกิ้งในโอลิมปิกฤดูร้อน 2024 มีกำหนดจะจัดขึ้นระหว่างวันที่ 9-10 สิงหาคม ค.ศ. 2024 ณ ปลัสเดอลากงกอร์ด กรุงปารีส ประเทศฝรั่งเศส ซึ่งนับเป็นการเปิดตัวอย่างเป็นทางการของกีฬาในรายการนี้ และเป็นครั้งแรกของสาขากีฬาแดนซ์สปอร์ตที่จะปรากฏในประวัติศาสตร์โอลิมปิกฤดูร้อน หลังจากประสบความสำเร็จในการเปิดตัวในโอลิมปิกเยาวชนฤดูร้อน 2018 ณ กรุงบัวโนสไอเรส ประเทศอาร์เจนตินา เป็นการยืนยันว่าการเบรกกิ้งเป็นหนึ่งในสี่ชนิดกีฬาเพิ่มเติม พร้อมด้วย สเกตบอร์ด ปีนหน้าผา และ โต้คลื่น ที่ได้รับการอนุมัติสำหรับปารีส 2024 การแข่งขันจะประกอบด้วยเบรกแดนเซอร์ทั้งหมด 32 คน (บีบอย 16 คนและบีเกิร์ล 16 คน) ในการแข่งขันเดี่ยวแบบตัวต่อตัว
การคัดเลือก.
นักกีฬา 16 คนผ่านเข้ารอบ ดังนี้
วิธีปกติที่สุดในการคัดเลือกคือผ่านการแข่งขันรอบคัดเลือก นักกีฬา 13 คนจาก 16 คนที่จะเข้าแข่งขันผ่านการแข่งขันรอบคัดเลือก ฝรั่งเศสได้รับการคัดเลือกโดยไม่มีการแข่งขันรอบคัดเลือกในกีฬาหลายประเภทรวมถึงกีฬาเบรกแดนซ์ เนื่องจากฝรั่งเศสเป็นเจ้าภาพการแข่งขันกีฬาโอลิมปิกฤดูร้อน 2024 จึงมีโควต้าหนึ่งอันดับที่สำรองไว้สำหรับเจ้าภาพ ซึ่งหมายความว่ามีทั้งหมด 14 ที่ สองที่สุดท้ายเป็นโควต้าเปิดสำหรับประเทศใด ๆ สามารถสมัครผ่านขั้นตอนการสมัคร โควต้าเหล่านี้ออกแบบมาเพื่อให้แต่ละประเทศมีโอกาสเข้าร่วมการแข่งขันเบรกแดนซ์ วิธีในการรับนักกีฬาทั้ง 16 คนนี้ใช้ได้กับทั้ง B-Boys และ B-Girls
ตารางการแข่งขัน.
<templatestyles src="Olympic schedule legend/styles.css"/>
วัดบ่อปาบ

วัดบ่อปาบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสทิงหม้อ อำเภอสิงหนคร จังหวัดสงขลา
วัดบ่อปาบตั้งวัดเมื่อ พ.ศ. 2269 ตรงกับสมเด็จพระสรรเพชญ์ที่ 9 หรือพระเจ้าท้ายสระ แห่งกรุงศรีอยุธยา สำนักงานพระพุทธศาสนาแห่งชาติระบุตั้งวัดเมื่อ พ.ศ. 2298 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2495
อาคารเสนาสนะที่สำคัญ ได้แก่ อุโบสถหลังเก่าซึ่งได้รับการบูรณะแล้ว เป็นอาคารโถงโปร่งก่ออิฐถือปูน สถาปัตยกรรมแบบศาลาทรงไทย แต่ไม่มีช่อฟ้า ใบระกาหรือหางหงส์ ไม่มีบันไดทางขึ้นและไม่มีหน้าต่าง รอบอุโบสถมีใบเสมาแบบเจดีย์ล้อมรอบ ภายในอุโบสถประดิษฐานพระพุทธรูป 3 องค์ ศาลาการเปรียญเป็นศาลาทรงไทยก่ออิฐถือปูน หลังคาประดับด้วยช่อฟ้า ใบระกา หางหงส์ หน้าบันเป็นประติมากรรมลายไทย และมีสถูปจองลำสาลวโนทยาน สถานที่ที่พระพุทธเจ้าประทับในคืนปรินิพพาน ที่เรียกว่า "มถากุนวาระกาโกฎ"
วัดบ่อทรัพย์

วัดบ่อทรัพย์ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลหัวเขา อำเภอสิงหนคร จังหวัดสงขลา
วัดบ่อทรัพย์สร้างขึ้น พ.ศ. 2360 ในสมัยรัตนโกสินทร์ตอนต้น จากรูปแบบศิลปกรรม น่าจะเป็นวัดที่สำคัญในสมัยที่เมืองสงขลาตั้งเมืองอยู่บริเวณฝั่งแหลมสน วัดได้รับพระราชทานวิสุงคามสีมาเมื่อ พ.ศ. 2400 เหตุที่เรียกว่าบ่อทรัพย์เพราะมีตำนานเล่าว่า ที่บ่อน้ำในวัดมีทรัพย์สินอยู่ อีกเรื่องเล่าหนึ่งเล่าว่า บ่อน้ำแห่งนี้นั้นน้ำไม่เคยเหือดแห้ง มีน้ำกินน้ำใช้ตลอดทั้งปี จึงเรียกว่าบ่อซับ ซึ่งมาจากซับน้ำ และเรียกเพี้ยนกันไปจนกลายเป็น "บ่อทรัพย์" บ่อนี้อยู่ข้างหน้าวัด มีขนาดเส้นผ่าศูนย์กลางประมาณ 7 เมตร น้ำในบ่อมีลักษณะใสสะอาด มีสีมรกต ในอดีตมีความเชื่อกันว่าน้ำจากบ่อซับนั้น เป็นที่เลื่องลือในการรักษาโรค 
อาคารเสนาสนะภายในวัด ได้แก่อุโบสถมีลักษณะสถาปัตยกรรมต้นพุทธศตวรรษที่ 24 กุฏิไม้โบราณ เสมาหิน กำแพงกันดิน เสาซุ้มประตู และบัวเก็บกระดูก นอกจากนั้นยังมีท้าวเวสสุวรรณอายุกว่าร้อยปี
พระเจ้าหรรษวรมันที่ 2

พระเจ้าหรรษวรมันที่ 2 ("พระบาทหรรษวรรมัมที่ ๒", อักษรโรมัน: Harshavarman II) เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 941 – 944 ต่อจากพระเจ้าชัยวรรมันที่ 4 พระราชบิดา ซึ่งมีราชธานีอยู่ที่เกาะแกร์ หลังจากทรงครองราชย์ได้เพียง 2 ปี กองทัพชวาจากราชวงศ์โจฬะ ได้ยกกองทัพเข้าโจมตีอาณาจักรพระนคร ทำให้อ่อนแอลง
จากนั้นพระองค์ได้ถูกพระภาดาคือ พระเจ้าราเชนทรวรมันที่ 2 ยกทัพเข้าชิงราชสมบัติที่ราชธานีเกาะแกร์ ทำให้พระองค์ทรงสวรรคตในปี ค.ศ. 944 ภายหลังจากสวรรคตได้รับการเฉลิมพระนามเป็น ""พระพรหมโลก"(Brahmaloka)" พระเจ้าราเชนทรวรมันที่ 2 ทรงย้ายราชธานีจากเกาะแกร์กลับไปที่ ยโศธรปุระ
กีฬาโต้คลื่นในโอลิมปิกฤดูร้อน 2024

การแข่งขันกีฬาโต้คลื่นในโอลิมปิกฤดูร้อน 2024 จัดแข่งขันในโอลิมปิกฤดูร้อน 2024 นับเป็นครั้งที่ 2 หลังจากเปิดตัวในโอลิมปิกที่การแข่งขันกีฬาโอลิมปิกปี 2020 ที่กรุงโตเกียว ประเทศญี่ปุ่น โดยครั้งนี้จัดแข่งขันระหว่างวันที่ 27-30 กรกฎาคม ค.ศ. 2024 แต่จัดแข่งขันที่สนามหาดเตฮูโปโอ, ตาฮีตี, เฟรนช์โปลินีเซีย จำนวนการแข่งขันทั้งหมดสองรายการ แบ่งเป็น ชาย 1 รายการ และหญิง 1 รายการ มีจำนวนนักกีฬาเป็นชาย 24 คน หญิง 24 คน
สนาม.
การแข่งขันโต้คลื่นจะจัดขึ้นที่ หาดเตฮูโปโอ, ตาฮีตี ในดินแดนโพ้นทะเลของเฟรนช์โปลินีเซีย ทางตอนใต้ของมหาสมุทรแปซิฟิกของฝรั่งเศส การตัดสินใจจัดการแข่งขันโต้คลื่นในดินแดนโพ้นทะเลของฝรั่งเศสแทนที่ในทวีปยุโรป เนื่องจากมีคลื่นขนาดใหญ่ที่มีชื่อเสียงบนเกาะซึ่งเหมาะสำหรับการแข่งขันกระดานโต้คลื่น
ปฏิทินการแข่งขัน.
<templatestyles src="Olympic schedule legend/styles.css"/>
ในวันที่ 29 กรกฎาคม ซึ่งเป็นการแข่งขันรอบสาม ได้เกิดสภาพอากาศแปรปรวนขณะที่การแข่งขันประเภทบุคคลชายจบ การแข่งขันรอบสามประเภทบุคคลหญิงจึงได้เลื่อนออกไป จากนั้นคลื่นยังรุนแรงอีก 2 วัน ทำให้การแข่งขันรอบสามประเภทบุคคลหญิงและการแข่งขันชิงชนะเลิศทั้งหมดได้ถูกเลื่อนออกไปด้วย การแข่งขันได้ถูกจัดขึ้นต่ออีกครั้งในวันที่ 1 สิงหาคม และได้ถูกเลื่อนอีกครั้งในวันที่ 3 และ 4 สิงหาคม ทำให้การแข่งขันรอบรองชนะเลิศและรอบชิงชนะเลิศจัดขึ้นในวันที่ 5 สิงหาคม
ประเทศที่เข้าร่วม.
มีนักกีฬา 48 คน จาก 21 ชาติเข้าร่วมการแข่งขันครั้งนี้ โดยแคนาดาและเม็กซิโกได้เข้าร่วมการแข่งขันกีฬาโต้คลื่นในโอลิมปิกครั้งนี้เป็นครั้งแรก
<templatestyles src="Div col/styles.css"/>
กีฬาปีนหน้าผาในโอลิมปิกฤดูร้อน 2024

การแข่งขันกีฬาปีนหน้าผาในโอลิมปิกฤดูร้อน 2024 เป็นการแข่งขันครั้งที่สองในโอลิมปิกฤดูร้อน 2024 ต่อจากการเปิดตัวในโอลิมปิกฤดูร้อน 2020 ที่กรุงโตเกียว ประเทศญี่ปุ่น จำนวนการแข่งขันชิงเหรียญทั้งหมดเพิ่มเป็น 4 รายการ โดยแบ่งเป็นประเภทชายและหญิงอย่างละ 2 รายการ จากเดิม 2 รายการในโตเกียว โดยเพิ่มรูปแบบประเภทผสมโบลเดอร์และลีด แยกออกจากการแข่งขันประเภทไต่ความเร็ว นอกจากนี้จำนวนนักกีฬายังเพิ่มขึ้นจาก 40 คนที่โตเกียวเป็น 68 คนในปารีส
กำหนดการแข่งขัน.
<templatestyles src="Olympic schedule legend/styles.css"/>
สรุปเหรียญรางวัล.
มีเหรียญรางวัลทั้งหมด 12 เหรียญ ได้รับโดย 8 NOC
กีฬาเรือใบในโอลิมปิกฤดูร้อน 2024

การแข่งขันกีฬาเรือใบในโอลิมปิกฤดูร้อน 2024 จัดขึ้นระหว่างวันที่ 28 กรกฎาคมถึง 8 สิงหาคม ค.ศ. 2024 ณ มาร์แซย์ ประเทศฝรั่งเศส จัดแข่งขัน 10 รายการ
ประเทศที่เข้าร่วม.
การแข่งขันกีฬาเรือใบในโอลิมปิกฤดูร้อน 2024 มีทั้งหมด 65 NOC เข้าร่วมการแข่งขัน ดังนี้
<templatestyles src="Div col/styles.css"/>
กำหนดการแข่งขัน.
<templatestyles src="Olympic schedule legend/styles.css"/>
สรุปเหรียญรางวัล.
เหรียญรางวัลทั้งหมด 30 เหรียญ ได้รับโดย 19 NOC
กีฬาฟุตบอลในโอลิมปิกฤดูร้อน 2024

การแข่งขันกีฬาฟุตบอลในโอลิมปิกฤดูร้อน 2024 จัดขึ้นระหว่างวันที่ 24 กรกฎาคม – 10 สิงหาคม ค.ศ. 2024 ณ ประเทศฝรั่งเศส
นอกจากกรุงปารีสเจ้าภาพโอลิมปิกแล้ว การแข่งขันยังจะแข่งขันในบอร์โด เดซีน-ชาร์ปี มาร์แซย์ น็องต์ นิส และแซ็งเตเตียนอีกด้วย
สมาคมที่เกี่ยวข้องกับฟีฟ่าอาจส่งทีมเข้าร่วมการแข่งขัน ทีมชายจำกัดให้เฉพาะผู้เล่นอายุต่ำกว่า 23 ปี (เกิดในหรือหลังวันที่ 1 มกราคม พ.ศ. 2544) โดยอนุญาตให้มีผู้เล่นอายุเกินได้จำนวนสูงสุดสามคน ขณะที่ทีมหญิงไม่มีการจำกัดอายุ
บราซิลไม่สามารถผ่านรอบคัดเลือกเพื่อป้องกันแชมป์ทีมชาย 2 สมัยได้ ขณะที่แคนาดาจะป้องกันแชมป์ทีมหญิง
การคัดเลือก.
สภาฟีฟ่าอนุมัติการกระจายโควต้าในการประชุมเมื่อวันที่ 24 กุมภาพันธ์ พ.ศ. 2565
รอบคัดเลือกทีมชาย.
นอกจากฝรั่งเศสเจ้าภาพแล้ว ทีมชายอายุไม่เกิน 23 ปี 15 ทีมจะผ่านเข้ารอบจาก 6 สหพันธ์ทวีปแยกกัน
<templatestyles src="Refbegin/styles.css" />
รอบคัดเลือกทีมหญิง.
นอกจากฝรั่งเศสเจ้าภาพแล้ว ทีมชาติหญิง 11 ทีมจะผ่านเข้ารอบจากสมาพันธ์ภาคพื้นทวีปอีก 6 แห่ง
<templatestyles src="Refbegin/styles.css" />
กีฬาฟุตบอลในโอลิมปิกฤดูร้อน 2024 – รอบคัดเลือกชาย

กีฬาฟุตบอลในโอลิมปิกฤดูร้อน 2024 – รอบคัดเลือกชาย จะจัดแข่งขันเพื่อคัดเลือก 16 ทีมสุดท้ายที่จะมีสิทธิ์แข่งขันในฟุตบอลชายในโอลิมปิกฤดูร้อน 2024 นอกจากฝรั่งเศส ซึ่งเป็นประเทศเจ้าภาพแล้ว ทีมชายกำหนดให้นักกีฬาอายุต่ำกว่า 23 ปี อีก 15 ทีมจะผ่านเข้ารอบจาก 6 สหพันธ์ภาคพื้นทวีปที่แยกจากกัน
ตารางแข่งขัน.
เมื่อวันที่ 24 กุมภาพันธ์ พ.ศ. 2565 สภาฟีฟ่าได้อนุมัติการจัดสรรโควต้าสำหรับโอลิมปิกฤดูร้อน 2024 ประเทศเจ้าภาพ ฝรั่งเศส ได้รับคัดเลือกโดยอัตโนมัติเพื่อเข้าร่วมการแข่งขันรอบสุดท้าย สำหรับ 15 ทีมที่เหลือ เอเอฟซี และ ซีเอเอฟ ต่างก็ได้รับ 3.5 สล็อต, ยูฟ่าได้รับ 3 สล็อต, คอนคาแคฟ และ คอนมีบอล ได้รับ 2 สล็อต, และ โอเอฟซี ได้รับ 1 สล็อต
<templatestyles src="Refbegin/styles.css" />
กีฬาฟุตบอลในโอลิมปิกฤดูร้อน 2024 – รอบคัดเลือกหญิง

กีฬาฟุตบอลในโอลิมปิกฤดูร้อน 2024 – รอบคัดเลือกหญิง จะจัดแข่งขันเพื่อคัดเลือก 12 ทีมสุดท้ายที่จะมีสิทธิ์แข่งขันในฟุตบอลหญิงในโอลิมปิกฤดูร้อน 2024 นอกจากฝรั่งเศส ซึ่งเป็นประเทศเจ้าภาพแล้ว ทีมชาติหญิงอีก 11 ทีมจะผ่านเข้ารอบจาก 6 สหพันธ์ภาคพื้นทวีปที่แยกจากกัน
ตารางแข่งขัน.
เมื่อวันที่ 24 กุมภาพันธ์ พ.ศ. 2565 สภาฟีฟ่าได้อนุมัติการจัดสรรโควต้าสำหรับโอลิมปิกฤดูร้อน 2024 ประเทศเจ้าภาพ ฝรั่งเศส ได้รับคัดเลือกโดยอัตโนมัติเพื่อเข้าร่วมการแข่งขันรอบสุดท้าย สำหรับ 11 ทีมที่เหลือ แต่ละสมาพันธ์จะได้รับโควต้า 2 ทีม ยกเว้นโอเอฟซีซึ่งได้รับโควต้า 1 ทีม
<templatestyles src="Refbegin/styles.css" />
กีฬากระโดดน้ำในโอลิมปิกฤดูร้อน 2024

การแข่งขันกีฬากระโดดน้ำในโอลิมปิกฤดูร้อน 2024 จัดขึ้นที่ปารีส ประเทศฝรั่งเศส ระหว่างวันที่ 27 กรกฎาคม ถึง 10 สิงหาคม ค.ศ. 2024 ณ ศูนย์กีฬาทางน้ำปารีส โดยมีทั้งหมด 8 รายการ รายการชายและหญิงแต่ละประเภท ได้แก่ สปริงบอร์ด 3 เมตร, สปริงบอร์ดคู่ 3 เมตร, แพลตฟอร์ม 10 เมตร และแพลตฟอร์มคู่ 10 เมตร การแข่งขันกระโดดน้ำครั้งนี้มีนักกีฬามากถึง 136 คน
การแข่งขันครั้งนี้ นักกีฬาจากสาธารณรัฐประชาชนจีนได้สร้างสถิติได้รับเหรียญทองในทุกรายการแข่งขัน รวมทั้งหมด 8 รายการ
การคัดเลือก.
ประเทศหนึ่งสามารถมีนักกีฬาที่มีผ่านคัดเลือกได้ไม่เกิน 16 คน (ชาย 8 คนและหญิง 8 คน) และนักกีฬาสามารถเข้าร่วมได้สูงสุด 2 คนในแต่ละรายการและ 1 คู่ในการแข่งขันรายการคู่
สำหรับรายการบุคคล รอบคัดเลือกจากรายการต่อไปนี้
สำหรับรายการคู่ รอบคัดเลือกจากรายการต่อไปนี้
หมายเหตุ: โควต้าจะมอบให้กับประเทศ ไม่ได้ผูกติดอยู่กับนักกระโดดน้ำแต่ละคนที่ได้รับโควต้าในการแข่งขันรอบคัดเลือก
ประเทศที่เข้าร่วมแข่งขัน.
<templatestyles src="Div col/styles.css"/>
สรัสวตีวีณา

สรัสวตีวีณา (;) เป็นเครื่องดนตรีอินเดียโบราณพัฒนามาจากวีณา อันขนานนามมาจาก พระสุรัสวดี เทวีในศาสนาฮินดู ที่มักจะปรากฏว่าทรงไว้ในหัตถ์หรือกำลังบรรเลงเครื่องดนตรีชนิดนี้อยู่เสมอ และเครื่องดนชนิดนี้รู้จักในนาม "รฆุนาถะ วีณา "ส่วนใหญ่จะใช้ในดนตรีคลาสสิกของอินเดีย
ศาสนสมาคมในศาสนาฮินดู.
เทวีในศาสนาฮินดูผู้อุปถัมภ์ในศาสนาฮินดู, พระสุรัสวดี, เทวีในศาสนาฮินดูแห่งการเรียนรู้และศิลปะ มักมีประติมานวิทยาประทับนั่งอยู่บนหงส์ที่ทรงเครื่องดนตรีชนิดนี้อยู่เสมอ และพระอิศวรมักจะทรงไว้หัตถ์หรืออยู่อิริยาบถในขณะทรงบรรเลงเช่นกันในภาค "วีณาธร" อันหมายถึง "ผู้ทรงวีณาไว้ในหัตถ์" อีกด้วย และพระฤๅษีนารอดเป็นที่รู้จักในฐานะผู้เชี่ยวชาญเช่นกัน เจ้ากรุงลังกาทศกัณฐ์, พญายักษ์ในรามเกียรติ์, ซึ่งเป็นนักปราชญ์ผู้ยิ่งใหญ่ด้วย , ประมุขอันทรงความสามารถและสาวกศิษยานุศิษย์ที่ภักดีของพระอิศวร, ยังได้รับการยกย่องว่าเป็นผู้ทรงคุณวุฒิที่เชี่ยวชาญเช่นกัน สำหรับพระสุรัสวดีนักวิชาการเชื่อว่าในฐานะที่ทรงเป็นเทวีในศาสนาฮินดูแห่งศิลปศาสตร์ ศิลปินร่วมสมัยจึงเชิญเครื่องดนตรีเครื่องสายที่มีวิวัฒนาการมากที่สุดในยุคทั้งหมดไว้ในหัตถ์ของพระนางอันหมายถึง ทรงเชี่ยวชาญและอุปถัมป์เป็นใหญ่เหนือศิลปศาสตร์ทั้งปวง
รุทรวีณา

รุทรวีณา  (หรือ รุทระวีณา หรือ รุทรวิณา) —หรืออาจขนานนามว่า พิณ ในภาคเหนือของอินเดีย—เป็นเครื่องสายขนาดใหญ่ที่นิยมใช้ในดนตรีคลาสสิกของฮินดูสถาน, โดยเฉพาะในทรุปัท (Dhrupad) และเป็นหนึ่งในประเภทของ "วีณา" ยอดนิยมในดนตรีคลาสสิกอินเดีย, อันมีเสียงโดดเด่นด้วยเสียงเบสที่ทุ้มลึก
เปาบุ้นจิ้นเผด็จศึก

เปาบุ้นจิ้นเผด็จศึก  หรือ 7 จอมยุทธพิทักษ์ท่านเปา เป็นละครโทรทัศน์ไต้หวันที่ออกอากาศในปี 1994 ผลิตโดย Chinese Television System (CTS) ภายหลังจากที่ละครเรื่อง "เปาบุ้นจิ้น"ที่มี เจ้า ต้าเสินเป็นโปรดิวเซอร์ ซึ่งละครโทรทัศน์เรื่องนี้มีนักแสดงชุดเดิมมาร่วมแสดงใหม่หลายสิบคน ยกเว้น สือ อวี่ และ ตู้ หมั่นเฉิง ที่กลับมาเล่นบทเดิม ส่วน ฟ่าน หงซวน และ หลง หลง เท่านั้นที่อยากจะเล่นบทใหม่เพื่อให้ฉีกออกจากภาพจำเดิม
การคัดเลือกนักแสดง.
เดิมทีละครโทรทัศน์เรื่องนี้มีกำหนดการให้นักแสดงดั้งเดิมของ "เปาบุ้นจิ้น" ของ Chinese Television System (CTS) ในปี 1993 กลับมาแสดงบทเดิมทั้งหมด แต่ต่อมา จิน เชาฉฺวิน นักแสดงเจ้าของบทเปาบุ้นจิ้นประกาศลาออกจากช่อง CTS และผันตัวเป็นนักแสดงอิสระ ฝ่ายเหอ เจียจิ้ง ผู้รับบทจั่นเจาเอง เมื่อรู้ข่าวก็ขอลาออกตามจิน เชาฉวินด้วย หลังจากที่เหอ เจียจิ้งลาออก ช่อง CTS จึงเริ่มเลือก "ตัวละครเอกคนใหม่" ดังนั้นทางช่อง CTS จึงได้เรียกตัวจาง ฟูเจียน และ แดนนี่ ดัน ให้มารับบทเป่า เจิ่งและกงซุนเช่อในละครตามลำดับ ชื่อเรื่องของบทละครใช้คำจารึกของหวัง หวังซุนว่า 7 ผู้กล้า 5 ผู้ทรงธรรม เป็นชื่อเรื่องของละครเรื่องนี้ นักคัดลายมือและจิตรกร หลังจากการลาออกของเหอ เจียจิ้ง การคัดเลือกนักแสดงถูกระงับไปนาน จนกระทั่งมีประกาศว่า เจียว เอินจวิ้น จะรับบทเป็นจั่น เจา
นักแสดงหลายคนที่เข้าร่วมใน "เปาบุ้นจิ้น" ฉบับปี 1993 ก็ปรากฏตัวในละครเรื่องนี้เช่นกัน รวมถึง ฟ่าน หงซวน ผู้แสดงบทกงซุนเช่อในฉบับปี 1993 ซึ่งกลับมาเล่นบทบาทของ อ๋องแปด ในละครเรื่องนี้ ฝ่าย หลง หลง เล่นบทบาทของแม่ทัพถูฟ่าน และไล่ ซิงเหอ ซึ่งในละครฉบับปี 1993 เขาเคยแสดงบทอ๋องแปด ในขณะที่ สือ อวี่ ยังคงแสดงบทจักรพรรดิซ่งเหรินจงตามบทละครเดิม
เปาบุ้นจิ้น คดีพิสดาร

เปาบุ้นจิ้น คดีพิสดาร  เป็นละครโทรทัศน์ของฮ่องกงที่ออกอากาศในปี 2000 ภาคต่อของละครโทรทัศน์เรื่อง "เปาบุ้นจิ้น ภาคออกล้างมลทินทั่วหล้า" ละครประกอบด้วยสามตอนย่อยคือ "ศึกสองตระกูลใหญ่", "ประหารกงซุน" และ "ปมรักหักสวาท" ซึ่งเป็นสามคดีแปลกที่สำคัญในเรื่อง ลิขสิทธิ์การออกอากาศของไต้หวันถูกซื้อโดย Taiwan Television Corporation ลิขสิทธิ์ในการแพร่ภาพกระจายเสียงของฮ่องกงถูกซื้อโดย Asia Television และออกอากาศทางสถานีท้องถิ่น
เนื้อเรื่องย่อ.
ตอนที่ 1: ศึกสองตระกูลใหญ่.
แม่ทัพทั้งสองในชานโจวมักจะขัดแย้งกันระหว่างสองตระกูลเสมอ ใต้เท้าเปาจึงไขคดีประหลาดนี้จนคลี่คลาย โชคดีกว่านั้นที่ในที่สุดลูกทั้งสองก็แต่งงานกันและแก้ปัญหาของทั้งสองครอบครัวได้อย่างสมบูรณ์ ความไม่พอใจที่ทั้งสองมีก็หมดลงไป
ตอนที่ 2: ประหารกงซุนเช่อ.
กงซุน เช่อ กลับไปที่บ้านเกิดของเขาและค้นพบความลับของ หาน กุ้ยอิง คนรักเก่า ว่าเมื่อ 16 ปีที่แล้วแม่นางกุ้ยอิงฆ่าพี่ชายของกงซุนเช่อตายโดยไม่ได้ตั้งใจ เพื่อเก็บเป็นความลับ กงซุนเช่อจึงออกหน้ามารับผิดแทน ทำให้ใต้เท้าเปาโกรธท่านกงซุนมาก แล้วเรื่องราวจะจบลงอย่างไร
ตอนที่ 3: ปมรักหักสวาท.
จั่ว ซิ่วเหวิน ปราชญ์ที่ไม่ค่อยดีไปปักกิ่งเพื่อสอบ พักอยู่ที่บ้านของ หลี่ ฉิงฟู่ เพื่อนของพ่อ และตกหลุมรักนางหลี่ เหวินหรง น่าเสียดาย ในคืนวันที่เขาออกเดทกับแม่นางหลี่ นางก็ถูกสังหาร ดังนั้นจั่ว ซิ่วเหวินจึงถูกใส่ร้ายว่าเป็นฆาตกร ทำให้ใต้เท้าเปาต้องสืบหาหลักฐานเพื่อไขคดีประหลาดนี้ และในที่สุด จั่ว ซิ่วเหวินและ เหยินหง สาวใช้ของแม่นางเหวินหรงก็แต่งงานกัน
เรซอ แอซีมี

เรซอ แอซีมี  เป็นนักการเมืองและทหารชาวอิหร่าน ดำรงตำแหน่งรัฐมนตรีว่าการกระทรวงสงคราม (หรือกระทรวงกลาโหม) ในคณะรัฐมนตรีของแอมีร์แอบบอส โฮเวย์ดา และผู้บัญชาการทหารของอิหร่าน นอกจากนี้เขายังเป็นรัฐมนตรีว่าการกระทรวงสงครามในหลายรัฐบาล เป็นเจ้าหน้าที่ระดับสูงของอิหร่านคนหนึ่ง และยังเป็นผู้ช่วยส่วนตัวของพระเจ้าชาห์อีกด้วย
ประวัติ.
เรซอ แอซีมี เกิดเมื่อวันที่ 31 ตุลาคม ค.ศ. 1912 (หรือในปี ค.ศ. 1913) หลังจากนั้นเขาเข้าเรียนโรงเรียนนายทหารในเตหะรานเมื่อปี ค.ศ. 1929 และหลังจากนั้นเขาประจำการที่กองทัพอิหร่านและเรียนที่วิทยาลัยสงครามในปี ค.ศ. 1940
ตำแหน่งทางทหารและการเมืองของเขา.
เขาเป็นผู้บัญชาการทหารบกแห่งจักรวรรดิอิหร่านในประมาณปี ค.ศ. 1960-1966 และเขาลาออกด้วยข้ออ้างในอาการป่วยและต่อมาเขาเป็นผู้ช่วยทั่วไปของพระเจ้าชาห์จนถึงปีค.ศ. 1970
ต่อมาเขาเป็นรัฐมนตรีว่าการกระทรวงสงครามในปี ค.ศ. 1971 ถึง 1977 ในคณะรัฐมนตรีของแอมีร์แอบบอส โฮเวย์ดา ซึ่งเขาได้รับตำแหน่งนี้ในวันที่ 13 กันยายน ค.ศ. 1971 เขาเป็นหนึ่งในเก้าของคณะรัฐมนตรีที่ไม่ใช่ลูกน้องหรือคนสนิทของนายกรัฐมนตรี รัฐมนตรีช่วยกระทรวงสงครามก็คือพลเอกแฮสแซน ทูฟานียอน ในขณะที่เขาจัดการเรื่องด้านกฎหมายในขณะที่รัฐมนตรีช่วย, นายพลทูฟานียอนรับผิดชอบในจัดจ้างซื้ออาวุธ
เขาเป็นรัฐมนตรีว่าการกระทรวงสงครามในคณะรัฐมนตรีของแจมชีด ออมูซกอร์ในวันที่ 7 สิงหาคม ค.ศ. 1977 และคณะรัฐมนตรีของแจอ์แฟร์ แชรีฟเอมอมีในวันที่ 27 สิงหาคม ค.ศ. 1978 และเขาได้รับตำแหน่งรัฐมนตรีว่าการกระทรวงสงครามในคณะรัฐมนตรีของโกลอมเรซอ แอซฮอรีเมื่อวันที่ 6 พฤศจิกายน ค.ศ. 1978
และเขาหนีออกจากอิหร่านและหลังการปฏิวัติอิหร่านและอาศัยอยู่ในปารีสทันที
สาวน้อยร้อยไมค์

สาวน้อยร้อยไมค์ เป็นละครโทรทัศน์แนวมิวสิคัล-โรแมนติก-คอมเมดี้ ออกอากาศทางช่อง 7 เอชดี โดยเริ่มออกอากาศวันที่ 29 สิงหาคม – 11 ตุลาคม พ.ศ. 2565
เรตติ้ง.
การตอบรับของละครเรื่องนี้ทั้งหมด 30 ตอนที่ได้ออกอากาศไป (เมื่อวันที่ 29 สิงหาคม พ.ศ. 2565 - วันที่ 11 ตุลาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 5.3
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
สตีเฟน แมตตูน

สตีเฟน แมตตูน (5 พฤษภาคม 2359 - 15 สิงหาคม 2432) หรือที่คนไทยเรียกว่า หมอมัตตูน เป็นมิชชันนารีเพรสไบทีเรียนชาวอเมริกัน ซึ่งทำงานในสยามระหว่างปี พ.ศ. 2390 - 2407 งานของเขาได้แก่การแปลพันธสัญญาใหม่ เป็นภาษาไทย
การงาน.
หมอมัตตูนทำหน้าที่เป็นล่ามให้กับทาวน์เซนด์ แฮร์ริส ในปี พ.ศ. 2399 โดยแฮร์ริสเข้ามาที่สยามเพื่อปรับปรุงสนธิสัญญาไมตรีและพาณิชย์ระหว่างสหรัฐฯ กับสยาม หรือสนธิสัญญาโรเบิร์ตส์ จากนั้นแฮร์ริสก็เดินทางไปญี่ปุ่นเพื่อรับตำแหน่งทูตสหรัฐฯ ประจำประเทศญี่ปุ่นคนแรก หมอมัตตูนจึงได้รับแต่งตั้งให้เป็นกงสุลสหรัฐคนแรกในสยาม
หลังจากกลับมาที่สหรัฐอเมริกา หมอมัตตูน ได้รับการแต่งตั้งให้เป็นอธิการบดีคนแรกของมหาวิทยาลัยจอห์นสัน ซี. สมิธ ในปี พ.ศ. 2413 โดยดำรงตำแหน่งอธิการบดีจนถึงปี พ.ศ. 2427 หลานชายของหมอมัตตูน คือนอร์มัน โทมัส เป็นผู้สมัครชิงตำแหน่งประธานาธิบดีสหรัฐฯถึง 6 ครั้งจากพรรคสังคมนิยม
วัดโคกสมานคุณ

วัดโคกสมานคุณ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลหาดใหญ่ อำเภอหาดใหญ่ จังหวัดสงขลา 
วัดโคกสมานคุณ เดิมเป็นวัดร้างเรียกกันว่า วัดโคกเสม็ดชุน เป็นวัดร้างมาประมาณ 30 ปี เนื้อที่วัดประมาณ 27 ไร่เศษ มีรูปคล้ายกงฉากช่างไม้ ในสมัยที่ทางรถไฟย้ายจากสถานีชุมทางอู่ตะเภามาตั้งที่สถานีชุมทางหาดใหญ่ พระเณรที่เดินทางโดยสารรถไฟมาลงที่สถานีรถไฟชุมทางหาดใหญ่ได้เห็นความลำบากในเวลามืดค่ำ พระอุปัชฌาย์ปาน ปุญฺญมณี เจ้าอาวาสวัดคลองเรียน จึงต้องการที่จะตั้งที่พักสงฆ์ในบริเวณที่วัดร้างเดิมเพราะมีเสาไม้แก่นเป็นหลักสีมาปรากฎอยู่ (หลวงทิพย์สงคราม ต่อมาเลื่อนเป็นพระเสน่หามนตรี) พระอุปัชฌาย์ปาน (หลวงพ่อปาน) ได้ชักชวนชาวบ้านสร้างศาลา จนมีพระภิกษุมาจำพรรษา ตั้งเป็นวัดเมื่อ พ.ศ. 2466 ได้รับพระราชทานวิสุงคามสีมาเมื่อ พ.ศ. 2475 ได้ทำการผูกพัทธสีมา เมื่อ พ.ศ. 2480 และได้เปลี่ยนชื่อจาก "วัดโคกเสม็ดชุน" เป็น "วัดโคกสมานคุณ" ต่อมาเมื่อ พ.ศ. 2516 อุโบสถหลังเก่าได้ชำรุดต้องรื้อหลังคาออกหมดและได้สร้างและเปลี่ยนแปลงแบบหลังคาใหม่ตามแบบของกรมศิลปากร จนแล้วเสร็จเมื่อ พ.ศ. 2518
เมื่อ พ.ศ. 2520 พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จยกช่อฟ้าพระอุโบสถ และพระราชทานราชทรัพย์ส่วนพระองค์เพื่อบำรุงวัด ด้วยเหตุนี้วัดโคกสมานคุณจึงกลายเป็นพระอารามหลวง
รมิดา ประภาสโนบล

รมิดา ประภาสโนบล (เกิด 25 ธันวาคม พ.ศ. 2525) ชื่อเล่น นุ่น เป็นนักแสดงหญิงชาวไทย เป็นที่รู้จักจากบทบาท "แย้ม" จากละครพีเรียดเรื่อง "บุพเพสันนิวาส" (2561) และ "พรหมลิขิต" (2566)
ประวัติและการศึกษา.
รมิดาเกิดเมื่อวันที่ 25 ธันวาคม พ.ศ. 2525 ที่อำเภอเทพสถิต จังหวัดชัยภูมิ จบการศึกษาระดับปริญญาตรี จากคณะนิเทศศาสตร์ มหาวิทยาลัยธุรกิจบัณฑิตย์ โดยในช่วงวัยเด็กของเธอ เธอมีความฝันว่าอยากจะเป็นนักกีฬาทีมชาติ แต่ในเวลาต่อมาเธอได้เปลี่ยนความฝันด้วยการเข้าประกวดนางงามตามเวทีต่าง ๆ จนได้รับฉายาว่า นางงาม 100 เวที
การงาน.
เธอเข้าสู่วงการจากการแสดงมิวสิกวิดีโอในสมัยเรียนมหาวิทยาลัย จนกระทั่งเธอมีโอกาสแสดงละครเรื่องแรกเรื่องลูกทุ่งหารสอง ทางช่อง 3 เมื่อปี พ.ศ. 2547 ในละครเรื่องเทพธิดาโรงงาน ทางช่อง 9 โมเดิร์นไนน์ทีวี ที่ออกอากาศในปี พ.ศ. 2548 เธอได้ถูกชักชวนให้ร้องเพลงประกอบละคร ซึ่งผลตอบรับดีเกินคาด เลยได้มีโอกาสออกอัลบั้มพิเศษชุดแรกและชุดเดียวภายใต้สังกัดอาร์สยาม ชื่อชุดว่า "บอกรักภาษานุ่น"
กระทั่งในปี พ.ศ. 2561 เธอได้มีโอกาสแสดงละครพีเรียดฟอร์มยักษ์เรื่องดังของทางช่อง 3 เอชดี เรื่องบุพเพสันนิวาส โดยรับบทเป็น "แย้ม" บ่าวคนสนิทของแม่หญิงการะเกด คู่กับ หยา-จรรยา ธนาสว่างกุล ซึ่งรับบทเป็น "ผิน"
ชีวิตส่วนตัว.
นุ่น รมิดา เข้าพิธีแต่งงานกับหลุยส์ สก๊อต แฟนหนุ่ม นักแสดงและนักร้องที่คบกันมา 10 ปี เมื่อวันที่ 20 มีนาคม พ.ศ. 2563 โดยหลุยส์ ได้โพสต์คลิปคุกเข่าขอแฟนสาวแต่งงานท่ามกลางหิมะที่ประเทศญี่ปุ่นลงอินสตาแกรมส่วนตัว
ผลงานเพลง.
ผลงานร่วมศิลปินอื่น.
อาร์สยาม 5 ปีทอง พี่น้องร้องเพลงรัก (2550).
อัลบั้มพิเศษ อาร์สยาม 5 ปีทอง พี่น้องร้องเพลงรัก เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด นุ่น รมิดา อยู่ชุดที่ 1
เมดคนนี้มีพิรุธ

เมดคนนี้มีพิรุธ (; โรมาจิ: "Saikin Yatotta Meido ga Ayashii") เป็นซีรีส์มังงะญี่ปุ่น เขียนเรื่องและวาดภาพโดยวากาเมะ คมบุ ซีรีส์เริ่มเผยแพร่ในฐานะเว็บคอมิกในปี พ.ศ. 2562 ก่อนจะได้ตีพิมพ์เป็นซีรีส์ในนิตยสาร"กังกังโจกเกอร์รายเดือน"ของสแควร์เอนิกซ์ในเดือนมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 5 ในเดือนกุมภาพันธ์ พ.ศ. 2565มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะโทรทัศน์ดัดแปลงสร้างโดยสตูดิโอ Silver Link และ Blade ออกอากาศตั้งแต่เดือนกรกฎาคมถึงตุลาคม พ.ศ. 2565
ให้เสียงโดย: 
ตัวละครหลักชาย เด็กชายจากครอบครัวมั่งคั่งผู้เสียพ่อแม่จากอุบัติเหตุทางรถยนต์ ภายหลังมีเมดคนใหม่ผู้ลึกลับนามลิลิธมาดูแล
ให้เสียงโดย: 
ตัวละครหลักหญิง
ให้เสียงโดย: 
เด็กหญิงจากครอบครัวร่ำรวยและเป็นเพื่อร่วมชั้นของยูริ แฟนมังงะและนิยายแนวโรแมนติก สนับสนุน "ความสัมพันธ์ต้องห้าม" ของยูริและเมด
ให้เสียงโดย: มิกาโกะ โคมัตสึ
พ่อบ้านผู้หญิงของซึคาซะผู้รู้จักกับลิลิธในอดีต
ให้เสียงโดย: มิยุ โทมิตะ
เมดคนใหม่ที่ภายหลังเข้ามาทำงานในบ้านของยูริ
ไชน์ออน! บากูมัตสึแบดบอยส์!

ไชน์ออน! บากูมัตสึแบดบอยส์! (; โรมาจิ: "Bucchigire!") เป็นซีรีส์อนิเมะโทรทัศน์ออริจินัลญี่ปุ่น สร้างโดยเจโนสตูดิโอ และอำนวยการผลิตโดยทวินเอนจิน กำกับและเขียนบทโดยเท็ตสึโอะ ฮิรากาวะ รับผิดชอบดนตรีประกอบโดยยาซูฮารุ ทากานาชิ ออกอากาศตั้งแต่เดือนกรกฎาคมถึงกันยายน พ.ศ. 2565 ทางช่อง Tokyo MX และ BS11.
ให้เสียงโดย: Gen Satō (ญี่ปุ่น), อภินันท์ ธีระนันทกุล (ไทย)
ให้เสียงโดย: Shun'ichi Toki
ให้เสียงโดย: Toshiyuki Toyonaga
ให้เสียงโดย: Sumire Uesaka (ญี่ปุ่น), ดอกลิลลี่ป่า (ไทย)
ให้เสียงโดย: Shin-ichiro Miki
ให้เสียงโดย: Yūto Uemura
ให้เสียงโดย: Wataru Takagi
ให้เสียงโดย: Fukushi Ochiai
ให้เสียงโดย: Taku Yashiro (ญี่ปุ่น), อภินันท์ ธีระนันทกุล (ไทย)
ให้เสียงโดย: Yusuke Shirai
ให้เสียงโดย: Kōji Ishii
การผลิตและการฉาย.
ซีรีส์อนิเมะโทรทัศน์ออริจินัลประกาศสร้างในวันที่ 24 มีนาคม พ.ศ. 2565 เท็ตซึโอะ ฮิรากาวะเป็นผู้กำกับที่เจโนสตูดิโอและยังเป็นผู้เขียนบท ยาซูฮารุ ทากานาชิรับผิดชอบดนตรีประกอบ ฮิโรยูกิ ทาเก นักเขียนมังงะเจ้าของผลงงานมังงะ"ราชันย์แห่งภูต"เป็นผู้ออกแบบตัวละครต้นแบบ ส่วนมาซาฟูมิ โยโกตะดัดแปลงแบบตัวละครสำหรับแอนิเมชัน ซีรีส์อนิเมะเริ่มออกอากาศในวันที่ 8 กรกฎาคม พ.ศ. 2565 ทางช่อง Tokyo MX และ BS11 เพลงเปิดชื่อเพลงว่า "Ichiban Hikare! -Bucchigire-" (一番光れ！-ブッチギレ-) โดยทากาโนริ นิชิกาวะ ส่วนเพลงปิดมีชื่อเพลงว่า "Danzai Democracy" (断罪デモクラシー) โดยจิโซ ซนไซ เนม-เลส
ทางหลวงแผ่นดินหมายเลข 3264

ทางหลวงแผ่นดินหมายเลข 3264 (สายดอนเจดีย์ – สระกระโจม) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 16.344 กิโลเมตร (เริ่มนับที่ กม.0+950) เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 - 6 ช่องจราจรไป-กลับ โดยทางหลวงสายนี้เริ่มต้นที่ ทางหลวงแผ่นดินหมายเลข 322, ทางหลวงแผ่นดินหมายเลข 3038 ตำบลดอนเจดีย์ อำเภอดอนเจดีย์ ไปทางทิศตะวันตกและตัดกับ ทางหลวงแผ่นดินหมายเลข 3496 ผ่านตำบลสระกระโจม ไปสิ้นสุดที่แยกสระกระโจม ตัดกับทางหลวงแผ่นดินหมายเลข 333 และ ทางหลวงชนบท สพ.3018 ในตำบลสระกระโจม อำเภอดอนเจดีย์ เป็นเส้นทางในความรับผิดชอบของแขวงทางหลวงสุพรรณบุรีที่ 1
วิลเลียม ไวเดอร์เฌอ

วิลเลียม ไวเดอร์เฌอ (10 มิถุนายน พ.ศ. 2544 –)  เป็นนักฟุตบอลลูกครึ่งไทย-สวีเดน ปัจจุบันลงเล่นในตำแหน่งกองกลางให้กับ อุทัยธานีในไทยลีก และทีมชาติไทย
ลุค อีแวนส์

ลุค จอร์จ อีแวนส์ (15 เมษายน ค.ศ. 1979) เป็นนักแสดงและนักร้องชาวเวลส์ อีแวนส์ได้เริ่มเข้าสู่วงการจากการเป็นนักแสดงละครเวทีและโดยเขาได้มีโอกาสแสดงเรื่อง "Rent", "Miss Saigon" และ "Piaf" ก่อนที่เขาจะเริ่มมีชื่อเสียงมากขึ้นจากภาพยนตร์เรื่อง "สงครามมหาเทพประจัญบาน" ในปี 2010 จากชื่อเสียงของเขาทำให้เขาได้เล่นภาพยนตร์เรื่อง "Immortals" ในปี 2011, "The Three Musketeers" ในปี 2011 และ "The Raven" ในปี 2012
ในปี 2013 เขาได้รับบทเป็น Owen Shaw ในภาพยนตร์เรื่อง "เร็ว..แรงทะลุนรก 6" รวมถึงได้แสดงภาพยนตร์ชุดเรื่อง"เดอะฮอบบิท" ซึ่งอิงมาจากนวนิยายเรื่อง ฮอบบิท ที่เขียนโดย เจ. อาร์. อาร์. โทลคีน นอกจากนี้เขายังได้เล่นเป็นเคานต์แดรกคูลาในภาพยนตร์เรื่อง "Dracula Untold" ในปี 2014 ในปี 2017 เขาได้รับบทเป็นแกสตอง ในภาพยนตร์เรื่อง "โฉมงามกับเจ้าชายอสูร" ของดิสนีย์ และรับบทเป็น วิลเลียม โมลตัน มาร์สตัน ในภาพยนตร์เรื่อง "Professor Marston and the Wonder Women" ทั้งนี้เขายังได้มีโอกาสเล่นซีรีส์เรื่อง "The Alienist" ในปี 2018 ต่อมาอีแวนส์ได้ออกสตูดิโออัลบั้มชุดแรก "At Last" ในวันที่ 22 พฤศจิกายน 2019 ในปี 2020 เขาได้เล่นมินิซีรีส์เรื่อง "The Pembrokeshire Murders" ซึ่งมีทั้งหมด 3 ภาค ในปี 2021เขาได้เล่นซีรีส์เรื่อง "Nine Perfect Strangers" ซึ่งฉายทางฮูลู
ชีวิตส่วนตัว.
อีแวนส์ได้ออกมาเปิดเผยว่าเขาเป็นเกย์ในช่วงต้น 2000 ผ่านบทความของนิตยสาร Gay Times โดยเขาได้บอกว่าคนส่วนใหญ่ไม่จะเชื่อว่าเขาเป็นชายรักร่วมเพศ ซึ่งเขาได้ออกมาเปิดเผยผ่านผ่านนิตยสาร The Advocate ของสหรัฐในปี 2002 อีกว่าทุกคนรอบข้างเขารู้ว่าเขาเป็นเกย์และเขาไม่เคยที่จะปิดบังรสนิยมทางเพศของเขาเมื่อเขาอยู่ลอนดอน
พาตริก กุสตาฟส์สัน

พาตริก กุสตาฟส์สัน (เกิด: 19 เมษายน พ.ศ. 2544) เป็นนักฟุตบอลลูกครึ่งไทย-สวีเดน ปัจจุบันลงเล่นในตำแหน่งกองหน้าให้แก่บีจี ปทุม ยูไนเต็ด สโมสรในไทยลีก และทีมชาติไทย
สโมสร.
เยาวชน.
กุสตาฟส์สันเริ่มต้นอาชีพนักฟุตบอลในวัย 9 ปี ด้วยการร่วมทีม Oxelösunds IK สโมสรในประเทศสวีเดน
Åtvidabergs.
ใน พ.ศ. 2557 กุสตาฟส์สันย้ายร่วมทีม Åtvidabergs และได้รับโอกาสลงเล่นในทีมชุดใหญในปี 2561 ด้วยวัย 17 ปี เขาลงเล่นในการแข่งขันทางการครั้งแรกในวันที่ 16 มิถุนายน ปีเดียวกัน โดยถูกเปลี่ยนตัวลงมาในฐานะตัวสำรองในนัดที่พบกับ Torns IF ต่อมาในวันที่ 2 มิถุนายน 2562 เขามีส่วนร่วมกับการทำประตูของทีมเป็นครั้งแรก โดยทำแอสซิสต์ในนัดที่สโมสรเอาชนะทีม Lindome GIF 3–1
Sylvia.
หลังจากลงเล่นให้ Åtvidabergs เป็นเวลาแปดปี เขาย้ายไปร่วมทีม Sylvia ในเดือนมกราคม 2564 โดยลงสนามให้กับทีมครั้งแรกในวันที่ 4 มีนาคมในนัดที่ทีมแพ้ Sandvikens IF 2–0 ต่อมาในวันที่ 24 เมษายน เขาทำประตูแรกให้กับทีมในนัดที่แพ้ Dalkurd FF 3–1 ก่อนจะทำประตูสำคัญในช่วงทดเวลาในนัดที่พบกับ Örebro Syrianska IF ซึ่งเป็นประตูที่สองของเขาในนัดนี้ช่วยให้ทีมชนะ 3–2 ผลงานโดยรวมในฤดูกาลนี้คือการทำ 10 ประตูจากการลงสนาม 29 นัดในลีก
บีจี ปทุม ยูไนเต็ด.
กุสตาฟส์สันร่วมทีมบีจี ปทุม ยูไนเต็ดในวันที่ 3 มกราคม พ.ศ. 2565 และลงสนามนัดแรกเมื่อวันที่ 22 มกราคม 2566 ในนัดที่ทีมแพ้การท่าเรือ 2–1
เชียงใหม่ เอฟซี.
ภายหลังการย้ายร่วมทีมบีจี ปทุม ยูไนเต็ด กุสตาฟส์สันถูกส่งตัวไปเชียงใหม่ เอฟซีในไทยลีก 2 ด้วยสัญญายืมตัว เขาทำประตูแรกให้ทีมได้ทันทีในการลงสนามนัดแรกซึ่งเชียงใหม่เอาชนะสโมสรฟุตบอลมหาวิทยาลัยเกษตรศาสตร์ 2–0
นาระ คลับ.
กุสตาฟส์สันถูกยืมตัวโดยนาระ คลับ สโมสรในประเทศญี่ปุ่นในปี 2567 
ทีมชาติ.
เมื่อวันที่ 16 มีนาคม พ.ศ. 2565 กุสตาฟส์สันได้รับการเรียกตัวให้เข้าร่วมทีมชาติไทยรุ่นอายุไม่เกิน 23 ปี เพื่อเข้าแข่งขันฟุตบอลดูไบ คัพ 2022 ในวันที่ 26 มีนาคม 2565 เขาได้ลงเล่นนัดแรกให้กับทีมชาติไทย ในการแข่งขันกับทีมชาติจีน เขาทำประตูแรกในนามทีมชาติไทยในการแข่งขันซีเกมส์ 2021 เมื่อวันที่ 6 พฤษภาคม พ.ศ. 2565 ในนัดที่พบกับทีมชาติมาเลเซีย
กุสตาฟส์สันลงประเดิมสนามให้ทีมชาติไทยชุดใหญ่เมื่อวันที่ 10 กันยายน พ.ศ. 2567 ในการแข่งขันฟุตบอลแอลพีแบงก์ คัพ 2024 โดยพบกับทีมชาติเวียดนามที่สนามกีฬาแห่งชาติหมีดิ่ญ และทำประตูชัยให้ทีมได้ในนาทีที่ 40 ช่วยให้ทีมชนะ 2–1 ต่อมา เขามีชื่อติดทีมเพื่อลงแข่งขันฟุตบอลชิงแชมป์แห่งชาติอาเซียน 2024 ในเดือนธันวาคม และทำได้ 3 ประตูในรอบแบ่งกลุ่ม ในนัดที่ทีมไทยเอาชนะติมอร์-เลสเต, มาเลเซีย และสิงคโปร์ ต่อมา เขาทำอีกหนึ่งประตูในรอบรองชนะเลิศนัดที่ 2 ที่ทีมไทยเอาชนะฟิลิปปินส์ 3–1 และเอาชนะไปด้วยผลประตูรวม 4–3 ต่อมาในวันที่ 21 มีนาคม 2568 กุสตาฟส์สันทำสองประตูในนัดกระชับมิตรที่พบกับอัฟกานิสถาน
"รายการคะแนนและผลการทำประตูของไทยจะอยู่ด้านซ้าย"
ทางหลวงแผ่นดินหมายเลข 3032

ทางหลวงแผ่นดินหมายเลข 3032 (สายบุ้งกี๋ – นางบวช) เป็นทางหลวงแผ่นดิน ที่พาดผ่านจังหวัดสิงห์บุรี และ จังหวัดสุพรรณบุรี มีระยะทางตลอดทั้งสาย 42.977 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกบุ้งกี๋ ตัดกับทางหลวงแผ่นดินหมายเลข 309 ตำบลบางพุทรา อำเภอเมืองสิงห์บุรี ไปทางทิศตะวันตกเฉียงใต้ ผ่าน วัดพระนอนจักรสีห์วรวิหาร ข้ามแม่น้ำน้อย และตัดกับทางหลวงแผ่นดินหมายเลข 3454 ที่แยกท่าข้าม ตำบลท่าข้าม และผ่านตัวอำเภอค่ายบางระจัน และตัดกับทางหลวงแผ่นดินหมายเลข 3064 ที่แยกทองเลื่อน ที่ตำบลบางระจัน แล้วเลี้ยวซ้ายที่แยกหนองลี ตัดกับ ทางหลวงแผ่นดินหมายเลข 3303 ในตำบลโพทะเล และตัดกับทางหลวงแผ่นดินหมายเลข 3372 แล้วเข้าสู่เขต จังหวัดสุพรรณบุรี ที่ตำบลเขาดิน แล้วไปสิ้นสุดที่แยกนางบวช ตัดกับทางหลวงแผ่นดินหมายเลข 340 ที่ตำบลนางบวช อำเภอเดิมบางนางบวช เป็นเส้นทางในความรับผิดชอบของแขวงทางหลวงสิงห์บุรี และ แขวงทางหลวงสุพรรณบุรีที่ 1
แกรนด์ คาแนล แลนด์

บริษัท แกรนด์ คาแนล แลนด์ จำกัด (มหาชน) (ย่อ: GLAND) หรือเดิมคือ "บริษัท มีเดีย ออฟ มีเดียส์ จำกัด (มหาชน)" (ย่อ: MEDIAS) เป็นบริษัทมหาชนที่ดำเนินธุรกิจด้านการลงทุนและพัฒนาอสังหาริมทรัพย์ในเครือของ บริษัท เซ็นทรัลพัฒนา จำกัด (มหาชน) ในเครือบริษัทกลุ่มเซ็นทรัล บริษัทมุ่งเน้นการพัฒนาโครงการอสังหาริมทรัพย์ประเภทที่อยู่อาศัยหลายรูปแบบ เช่น บ้านจัดสรร คอนโดมิเนียม และยังพัฒนาโครงการพื้นที่พาณิชยกรรมแบบประสมในชื่อ แกรนด์ พระราม 9 หุ้นบริษัทเข้าซื้อขายครั้งแรกเมื่อวันที่ 21 มกราคม พ.ศ. 2553 ในชื่อย่อ MEDIAS ก่อนจดทะเบียนเปลี่ยนชื่อบริษัทและใช้ชื่อย่อปัจจุบันเมื่อวันที่ 6 พฤษภาคม พ.ศ. 2553
ประวัติ.
บริษัทฯ จดทะเบียนครั้งแรกเมื่อวันที่ 1 เมษายน พ.ศ. 2527 ในชื่อ "บริษัท มีเดีย ออฟ มีเดียส์ จำกัด" ด้วยทุนจดทะเบียน 200,000 บาท โดยมี ยุวดี บุญครอง เป็นประธานกรรมการและกรรมการผู้จัดการบริษัท เริ่มแรกบริษัทดำเนินการในธุรกิจสื่อและโทรทัศน์ ทั้งผลิตรายการโทรทัศน์ และเป็นตัวแทนร่วมจำหน่ายเวลาโฆษณา ตั้งแต่ปี พ.ศ. 2533 บริษัทฯ ก้าวเข้าสู่เป็นผู้ผลิตรายการเต็มรูปแบบด้วยการผลิตรายการโทรทัศน์เอง ซึ่งประสบความสำเร็จและได้รับความนิยมจากผู้ชมเป็นอย่างสูง บริษัทฯ มีการเพิ่มทุนจดทะเบียนเป็นระยะ ๆ เพื่อรองรับการขยายตัวทางธุรกิจ บริษัทฯ จึงแปรสภาพเป็นบริษัทมหาชน ภายใต้ชื่อ "บริษัท มีเดีย ออฟ มีเดียส์ จำกัด (มหาชน)" พร้อมเพิ่มทุนจดทะเบียนเป็น 260 ล้านบาท โดยเป็นบริษัทที่มีเวลาออกอากาศทางสถานีฟรีทีวีมากที่สุดต่อสัปดาห์ในช่วงนั้น
ต่อมาใน พ.ศ. 2553 บริษัทเกิดการเปลี่ยนแปลงครั้งใหญ่ภายหลังจากที่ โยธิน บุญดีเจริญ เข้าซื้อหุ้นใหญ่ของบริษัท และธุรกิจสื่อเกิดการเปลี่ยนแปลงจนเสื่อมความนิยมลง บริษัทจึงได้ขายสินทรัพย์ในส่วนที่เป็นธุรกิจสื่อและโทรทัศน์ให้กับ "บริษัท มีเดีย สตูดิโอ จำกัด" ที่มี ชาลอต โทณะวณิก และนุติ เขมะโยธิน เป็นผู้บริหารทั้งหมด และได้แปรสภาพรวมถึงเปลี่ยนแนวธุรกิจมาดำเนินการพัฒนาโครงการอสังหาริมทรัพย์ภายใต้ชื่อ "บริษัท แกรนด์ คาแนล แลนด์ จำกัด (มหาชน)" แทน โดยเริ่มแรกบริษัทรับช่วงจาก มีเดีย ออฟ มีเดียส์ ริเริ่มพัฒนาโครงการพาณิชยกรรมแบบประสมบริเวณถนนพระรามที่ 9 อันประกอบไปด้วยศูนย์การค้า "เซ็นทรัล พระราม 9" และคอนโดมิเนียม "เบ็ล แกรนด์ พระราม 9" และพัฒนาโครงการบ้านจัดสรร "แกรนด์ คาแนล ดอนเมือง" มาอย่างต่อเนื่อง
จนใน พ.ศ. 2561 การดำเนินการของบริษัทเริ่มไม่เป็นไปตามแผน และบริษัทประสบภาวะขาดทุน ตระกูลบุญดีเจริญ จึงได้ขายหุ้นทั้งหมดของบริษัทฯ ให้กับ "บริษัท ซีพีเอ็น พัทยา จำกัด" ส่งผลให้โครงสร้างบริษัทเกิดการเปลี่ยนแปลงอีกครั้งภายใต้การเข้าลงทุนของกลุ่มเซ็นทรัล อย่างไรก็ดีในการเสนอซื้อหุ้นทั้งหมดเพื่อเพิกถอนหุ้นของบริษัทออกจากตลาดหลักทรัพย์แห่งประเทศไทย "กลุ่มบีบีทีวี หรือช่อง 7HD (บริษัท กรุงเทพโทรทัศน์และวิทยุ จำกัด)" กลับไม่เสนอขายหุ้นทั้งหมด ทำให้บริษัทคงสถานะการเป็นบริษัทร่วมของเซ็นทรัลพัฒนา และมีกลุ่มบีบีทีวีเป็นผู้ถือหุ้นอันดับสอง
อชิรญา นิติพน

อชิรญา นิติพน (เกิด 18 มีนาคม พ.ศ. 2547) ชื่อเล่น แอลลี่ เป็นนักแสดงและนักร้องชาวไทยเชื้อสายอเมริกัน มีชื่อเสียงจากการรับบท “เจน“ (ช่วงวัยรุ่น) จากภาพยนตร์เรื่อง น้อง.พี่.ที่รัก และซิงเกิล How To Love
ประวัติ.
อชิรญา นิติพน ชื่อเล่น "แอลลี่" เกิดเมื่อวันพฤหัสบดีที่ 18 มีนาคม พ.ศ. 2547 เป็นบุตรสาวคนเดียวของ อ่ำ อัมรินทร์ นิติพน นักร้องและนักแสดงชื่อดัง และ จอย อัจฉรียา โดยเธอเกิดวันเดือนเดียวกันกับนักแสดงรุ่นพี่อย่าง ญาญ่า อุรัสยา เสปอร์บันด์ แอลลี่จบการศึกษาระดับมัธยมศึกษาจาก ICS หรือ International Community School ปัจจุบันกำลังศึกษาระดับปริญญาตรี สาขาธุรกิจการดนตรีมืออาชีพ (หลักสูตรออนไลน์) จากวิทยาลัยดนตรีทรัสตีและเบิร์กลี
เข้าสู่วงการ.
แอลลี่ ได้แสดงละครเรื่องแรก ด้วยรับบทเป็น "ณดา" ในเรื่อง "วัยใสยกกำลัง10" ตอน "เด็กไม่เอาถ่าน" เมื่อปี พ.ศ. 2559 และก้าวเข้าสู่วงการบันเทิงจากการแสดงเป็น "เจน" ช่วงวัยรุ่นในภาพยนตร์เรื่อง "น้อง.พี่.ที่รัก" เมื่อปี พ.ศ. 2561 เนื่องจากเธอมีใบหน้าละม้ายคล้ายกับ ญาญ่า อุรัสยา เสปอร์บันด์ นางเอกของเรื่อง จากนั้นเธอได้เซ็นสัญญาเป็นศิลปินคนแรกในสังกัด 411 music ของกึ้ง-เฉลิมชัย มหากิจศิริ พร้อมกับเดินทางไปประเทศเกาหลีใต้เก็บตัวฝึกฝนเป็นเวลา 1 ปีก่อนที่จะได้มีการปล่อยซิงเกิลแรกในชีวิตของเธอคือเพลง How To Love ซึ่งเธอได้ร่วมฟีทเจอริ่งกับ เกรย์ แร็ปเปอร์ นักแต่งเพลง และโปรดิวเซอร์ชื่อดังจากประเทศเกาหลีออกมาให้ได้ฟังโดยได้มีการปล่อยทีเซอร์ออกมาเมื่อวันอังคารที่ 18 กุมภาพันธ์ พ.ศ. 2563 จากนั้นจึงได้มีการปล่อยเอ็มวีตัวเต็มของเพลง How To Love ออกมาให้ได้ชมและรับฟังหลังจบงาน debut showcase ที่ ลานพาร์คพารากอน เมื่อวันศุกร์ที่ 21 กุมภาพันธ์ พ.ศ. 2563
จากนั้นในวันเสาร์ที่ 11 กรกฎาคม พ.ศ. 2563 แอลลี่ ได้เปิดตัวซิงเกิลพิเศษที่มีชื่อว่า No Matter What I Do กลางงานแฟนมีตติ้งออนไลน์ของตัวเอง ในช่วงปลายปีเดียวกัน แอลลี่ ได้ปล่อยซิงเกิลพิเศษจากโปรเจ็กต์พิเศษ ALLY IN THE 90'S คือเพลง ผ้าเช็ดหน้า ซึ่งเป็นเพลงเก่าของวง ไทรอัมส์คิงดอม ในวันพฤหัสบดีที่ 18 กุมภาพันธ์ พ.ศ. 2564 แอลลี่ ได้ปล่อยซิงเกิลที่ 2 ในโปรเจ็กต์พิเศษนี้คือ ดาว ซึ่งเป็นเพลงเก่าของ คริสติน มารี นีเวล และเพลงนี้ก็ยังได้ถูกนำไปใช้เป็นเพลงประกอบละครเรื่อง เกาะรักกลหัวใจ
ในวันศุกร์ที่ 1 เมษายน พ.ศ. 2565 แอลลี่ เดินทางกลับเกาหลีเป็นครั้งแรกในรอบ 2 ปีเพื่อกลับไปทำอัลบั้มเพลงใหม่
ในเดือนเมษายน พ.ศ. 2568 ชาเนล ประกาศแต่งตั้งเธอเป็นทูตตราสินค้าชาวไทยคนที่สี่ ต่อจาก ชุติมณฑน์ จึงเจริญสุขยิ่ง, ปริญ สุภารัตน์ และ รีเบคก้า แพทรีเซีย อาร์มสตรอง
เมอร์ลิน (ละครโทรทัศน์ พ.ศ. 2551)

เมอร์ลิน  เป็นภาพยนตร์ชุดทางโทรทัศน์แนวแฟนตาซีย้อนยุคของสถานีโทรทัศน์บีบีซีวัน สร้างสรรค์โดย จูเลียน โจนส์, เจค มิชี่, จอห์นนี่ แคปส์ และจูเลียน เมอร์ฟี่ ฉายตอนแรกเมื่อวันที่ 28 กันยายน 2551 ถึงวันที่ 24 ธันวาคม 2555
ธีรศักดิ์ เผยพิมาย

ธีรศักดิ์ เผยพิมาย (ชื่อเล่น ต้น เกิด 21 กันยายน พ.ศ. 2545–) เป็นนักฟุตบอลอาชีพชาวไทย ปัจจุบันลงเล่นในตำแหน่งกองหน้าให้ กับ การท่าเรือ ในไทยลีก และทีมชาติไทย
คลีน แอนด์ เคลียร์

คลีน แอนด์ เคลียร์  เป็นตราสินค้าอเมริกันซึ่งออกผลิตภัณฑ์เกี่ยวกับผิวหนังและมีเจ้าของ คือ จอห์นสัน แอนด์ จอห์นสัน (Johnson & Johnson)
ปัจจุบัน คลีน แอนด์ เคลียร์ มีจำหน่ายในประเทศ 46 ประเทศ ผลิตภัณฑ์ส่วนใหญ่มีเป้าหมายเป็นผู้หญิงวัยรุ่น แต่บางชิ้นก็ขยายเป้าหมายกว้างขึ้น เช่น ผลิตภัณฑ์ในกลุ่ม "ซอฟต์" (SOFT)
ชื่อ.
ชื่อ "คลีน แอนด์ เคลียร์" (แปลว่า "สะอาดและหมดจด") นั้น ตั้งขึ้นเพื่อสื่อว่า ผลิตภัณฑ์ไม่ผสมน้ำหอมหรือสีปรุงแต่ง และเมื่อล้างแล้วไม่ทิ้งคราบใด ๆ ไว้
ประวัติ.
เรฟลอน (Revlon) พัฒนาตราสินค้านี้ขึ้นสำหรับผลิตภัณฑ์ดูแลผิวหนัง ผลิตภัณฑ์ชิ้นแรกเป็นเคล็นเซอร์ประเภทหนึ่ง ออกจำหน่ายใน ค.ศ. 1956 ต่อมาเมื่อถึง ค.ศ. 1986 แล้ว พบว่า มีการออกโลชันและสบู่ก้อน และเมื่อถึง 1989 มีการออกแฮร์คอนดิชันเนอร์และแชมพูด้วย ครั้น ค.ศ. 1991 เรฟลอนจึงขายตราสินค้านี้ให้แก่จอห์นสัน แอนด์ จอห์นสัน
ใน ค.ศ. 1993 คลีน แอนด์ เคลียร์ เริ่มใช้สโลแกนว่า "คลีนแอนด์เคลียร์แอนด์อันเดอร์คอนโทรล" (Clean & Clear and Under Control; "[ใช้]คลีน แอนด์ เคลียร์ แล้วควบคุมได้") จากนั้น จึงปรับจุดมุ่งหมายทางการตลาดเป็นการมุ่งเน้นเรื่องสิว ต่อมาใน ค.ศ. 2000 จอห์นสัน แอนด์ จอห์นสัน ใช้คลีน แอนด์ เคลียร์ เป็นตัวทดลองทำการตลาดออนไลน์เพื่อเพิ่มความเป็นที่รู้จักในกลุ่มวัยรุ่นออนไลน์ การตลาดดังกล่าวได้รับรางวัลของสภาสื่อปฏิสัมพันธ์แมสซาชูเซตส์ (Massachusetts Interactive Media Council Awards) ในสาขาการโฆษณาออนไลน์
ใน ค.ศ. 2010 คลีน แอนด์ เคลียร์ เริ่มใช้ยุทธศาสตร์ทางการตลาดโดยผนึกความร่วมมือกับผู้มีชื่อเสียง เช่น เดมี โลวาโต (Demi Lovato) และหน่วยงานการกุศล เช่น ดูซัมติง (Do Something) โดยออกโครงการชื่อว่า "จอยน์เดอะเซิร์จ" (Join the Surge) ปีถัดมา คลีน แอนด์ เคลียร์ เริ่มเป็นพันธมิตรกับมูลนิธิสหประชาชาติ (United Nations Foundation) โดยร่วมกันสนับสนุนคอนเสิร์ตทัวร์ "ยูไนต์ฟอร์เกิลส์" (Unite for Girls) ของศิลปินลิลี แฮลเพิร์น (Lily Halpern) รวมถึงการระดมทุนที่ร้านขายสินค้าของทาร์เกตคอร์เพอเรชัน (Target Corporation)
คลีน แอนด์ เคลียร์ เริ่มการตลาดแบบไทอิน (tie-in) ผ่านเกมในเครือข่ายสังคมด้วยการลงประชาสัมพันธ์ในเกม "เดอะซิมส์โซเชียล" (The Sims Social) เมื่อ ค.ศ. 2012
ประเด็นสุขภาพ.
ใน ค.ศ. 2013 ผลิตภัณฑ์บางชิ้นของคลีน แอนด์ เคลียร์ ถูกวิพากษ์วิจารณ์ในเรื่องที่มีไมโครบีด (microbead) ซึ่งผสมพอลีเอทิลีน (polyethylene) อันอาจเป็นอันตรายต่อสุขภาพมนุษย์และต่อหมู่สัตว์ทะเล ไมโครบีดดังกล่าวปรากฏในผลิตภัณฑ์ประเภทถูกับใบหน้า (facial scrub) และถูกสถาบันไฟว์ไจเยอส์ (5 Gyres) ร้องขอให้นำออก จอห์นสัน แอนด์ จอห์นสัน จึงเริ่มนำออกส่วนผสมนี้ออกจากผลิตภัณฑ์ตั้งแต่กลางฤดูร้อนปีนั้นเอง และให้สัญญาว่า จะนำออกจากผลิตภัณฑ์ทั้งหมดภายใน ค.ศ. 2015
ใน ค.ศ. 2014 องค์การอาหารและยา (Food and Drug Administration) ของสหรัฐ ระบุว่า คลีน แอนด์ เคลียร์ เป็นผลิตภัณฑ์หนึ่งที่อาจก่อให้เกิด "ปฏิกิริยาแบบภูมิไวเกินอย่างรุนแรง แต่ไม่บ่อยนัก" (rare but serious hypersensitivity reactions)
คณะแพทยศาสตร์ มหาวิทยาลัยกรุงเทพธนบุรี

คณะแพทยศาสตร์ มหาวิทยาลัยกรุงเทพธนบุรี (อังกฤษ : Faculty of Medicine, Bangkok Thonburi University) เป็นหน่วยงานระดับคณะวิชาของมหาวิทยาลัยกรุงเทพธนบุรี ก่อตั้งขึ้นเมื่อวันที่ 12 มิถุนายน 2562 เป็นโรงเรียนแพทย์แห่งที่ 3 ของมหาวิทยาลัยเอกชนที่ได้รับการรับรองจากแพทยสภา
หลักสูตร.
ระดับปริญญาตรี.
หลักสูตรแพทยศาสตรบัณฑิต (พ.บ.) 6 ปี
ทางหลวงแผ่นดินหมายเลข 3038

ทางหลวงแผ่นดินหมายเลข 3038 (สายดอนเจดีย์ – ศรีประจันต์) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 15.945 กิโลเมตร (เริ่มนับ กม.1+000) เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นบน ทางหลวงแผ่นดินหมายเลข 322, ทางหลวงแผ่นดินหมายเลข 3264 ตำบลดอนเจดีย์ อำเภอดอนเจดีย์ ไปทางทิศตะวันออก เข้าสู่เขต อำเภอศรีประจันต์ ที่ตำบลบางงาม และตัดกับทางหลวงแผ่นดินหมายเลข 3507 ที่ตำบลบ้านกร่าง ข้าม แม่น้ำท่าจีน ไปสิ้นสุดที่แยกศรีประจันต์ ตัดกับทางหลวงแผ่นดินหมายเลข 340 ในตำบลศรีประจันต์ อำเภอศรีประจันต์ เป็นเส้นทางในความรับผิดชอบของแขวงทางหลวงสุพรรณบุรีที่ 1
กัมปีโอเนดีตาเลีย

กัมปีโอเนดีตาเลีย  หรือ ก็องปยูง (กามัสโก:) เป็นโกมูเนหรือเขตการปกครองระดับเทศบาลของจังหวัดโกโม แคว้นลอมบาร์เดีย ประเทศอิตาลี และเป็นดินแดนส่วนแยกที่ตั้งอยู่ในรัฐตีชีโน ประเทศสวิตเซอร์แลนด์ โดยดินแดนส่วนแยกนี้ห่างจากพรมแดนอิตาลีไม่ถึงหนึ่งกิโลเมตร แต่ด้วยสภาพภูมิประเทศเป็นเขาสูงชันกั้นขวาง ทำให้ถนนที่เชื่อมต่อกับเมืองอัลตาวัลเลอินเตลวี อันเป็นเมืองที่ใกล้ที่สุดในเขตแดนอิตาลี มีระยะทาง 14 กิโลเมตร และห่างจากเมืองโกโมอีก 28 กิโลเมตร
ประวัติ.
ช่วงศตวรรษแรกก่อนคริสต์ศักราช ชาวโรมันก่อตั้งเมืองกัมปีโลนุม  เพื่อป้องกันดินแดนจากการรุกรานของชาวเฮลเวตีอี 
ค.ศ. 777 โตโตแห่งกัมปีโอเน เป็นขุนนางท้องถิ่นลอมบาร์เดีย ได้มอบมรดกที่ดินแก่อาร์ชบิชอปแห่งมิลาน ก่อนโอนกรรมสิทธิ์แก่อาสนวิหารซันตัมโบรโจ ต่อมาใน ค.ศ. 1512 สมเด็จพระสันตะปาปาจูเลียสที่ 2 ทรงโอนพื้นที่โดยรอบตีชีโนให้เป็นกรรมสิทธิ์ของบิชอปแห่งโกโมไปขึ้นกับสวิตเซอร์แลนด์ เพื่อเป็นการตอบแทนเมื่อคราวสงครามสันนิบาตกัมไบร แต่อย่างไรก็ตามอาสนวิหารยังมีอำนาจเหนือพื้นที่กัมปิโอเนและอาณาเขตบางส่วนทางฝั่งตะวันตกของทะเลสาบลูกาโน
ค.ศ. 1798 รัฐตีชีโนเลือกที่จะรวมเข้ากับประเทศสวิตเซอร์แลนด์ ส่วนชาวกัมปีโอเนเลือกที่จะขึ้นกับแคว้นลอมบาร์เดีย ต่อมา ค.ศ. 1800 ตีชีโนเสนอที่จะแลกเปลี่ยนดินแดนระหว่างอินมีนีกับกัมปีโอเน และลงประชามติใน ค.ศ. 1814 ซึ่งชาวกัมปีโอคัดค้านที่จะแลกดินแดน และ ค.ศ. 1848 ในช่วงที่ประเทศอิตาลีกำลังรวมชาตินั้น กัมปีโอเนยื่นคำร้องขอผนวกดินแดนเข้าเป็นส่วนหนึ่งของสวิตเซอร์แลนด์ ซึ่งทางรัฐบาลสวิตเซอร์แลนด์ปฏิเสธข้อเสนอดังกล่าว ด้วยถือนโยบายเป็นกลาง
หลังการรวมชาติของประเทศอิตาลีสำเร็จใน ค.ศ. 1861 ดินแดนฝั่งตะวันตกของทะเลสาบลูกาโนและครึ่งหนึ่งของทะเลสาบตกเป็นของประเทศสวิตเซอร์แลนด์เพื่อการค้าและขนส่งจะไม่ต้องผ่านเขตแดนของประเทศอิตาลี ในทศวรรษที่ 1930 เบนิโต มุสโสลินี ผู้นำเผด็จการชาวอิตาลีได้เปลี่ยนชื่อ "กัมปีโอเน" โดยเติม "ดีตาเลีย" และสร้างประตูประจำหมู่บ้านขึ้น เพื่อยืนยันว่าดินแดนส่วนแยกแห่งนี้เป็นส่วนหนึ่งของประเทศอิตาลี
ยูโรเปียนซูเปอร์ลีก

ยูโรเปียนซูเปอร์ลีก  เป็นวิดีโอเกมการจัดการกีฬาฟุตบอลสำหรับแพลตฟอร์มอามิกา, แอมสตรัด ซีพีซี 6128, อาตาริ เอสที, ไอบีเอ็มพีซี คอมแพตทิเบิล และซินแคลร์ แซดเอกซ์ สเปกตรัม 128/+3 เกมดังกล่าวได้รับการสร้างขึ้นโดยเมทริกซ์ดิเวลอปเมนส์ และเผยแพร่ใน ค.ศ. 1990 โดยบริษัทซีดีเอส ไมโครซิสเตมส์
รูปแบบการเล่น.
ผู้เล่นสูงสุดแปดคนสามารถจัดการทีมยุโรปหนึ่งทีมจากหนึ่งในสามระดับความยาก โดยภาระหน้าที่ของผู้เล่นคือการฝึกซ้อม, การสอดแนม, การย้ายทีม, การกล่าวสุนทรพจน์ และกลยุทธ์ของทีม (นี่คือส่วนที่ดีที่สุดของเกม ซึ่งมีหลายกลยุทธ์)
แต่ละทีมมีผู้เล่น 20 คนที่มีทักษะแตกต่างกัน ซึ่งจะเปลี่ยนแปลงไปตลอดทั้งฤดูกาล ดังนั้น ผู้เล่นจะต้องเลือก 11 ผู้เล่นตัวจริงสำหรับทุกนัด
ชาญณรงค์ พรมศรีแก้ว

ชาญณรงค์ พรมศรีแก้ว (ชื่อเล่น หนึ่ง; เกิด 17 เมษายน พ.ศ. 2544) เป็นนักฟุตบอลอาชีพชาวไทย ที่เล่นในตำแหน่งกองกลางตัวรุกให้กับสโมสรชลบุรี และทีมชาติไทย 
ในปี พ.ศ. 2565 เขาติดทีมชาติไทยชุดใหญ่ครั้งแรก และลงเล่นเป็นตัวจริงสามารถทำประตูแรกให้กับไทยนำ ทีมชาติตรินิแดดแอนโตเบโก ไป 1 ประตู ในนาทีที่ 20 และยังเป็นประตูแรกของตนเองในนามทีมชาติชุดใหญ่อีกด้วย
ระดับสโมสร.
ชลบุรี.
ชาญณรงค์เรียนรู้การเล่นฟุตบอลในทีมเยาวชนของสโมสรฟุตบอลชลบุรีในไทยลีก จนถึงสิ้นปี พ.ศ. 2561 เขาเล่นเป็นตัวหลักในทีมบีซึ่งเล่นในไทยลีก 4 โซนภาคตะวันออก ในปี พ.ศ. 2561 เขาลงเล่น 4 นัดให้กับทีมชุดใหญ่ ในปี พ.ศ. 2562 เขาได้เซ็นสัญญาอาชีพฉบับแรกที่นี่ เขาลงเล่น 3 นัดให้กับทีมชุดใหญ่ในไทยลีก ฤดูกาล 2562 ตั้งแต่เดือนมกราคม ปี พ.ศ. 2563 ถึงมิถุนายน พ.ศ. 2563 เขาถูกยืมตัวไปยัง สโมสรฟุตบอลบ้านบึงในไทยลีก 3 ซึ่งตั้งอยู่ในจังหวัดชลบุรีด้วย เขากลับมาที่ชลบุรี เอฟซี ในเดือนกรกฎาคม ปีเดียวกัน
อูนิโอน อาดาร์เบ.
เมื่อวันที่ 27 กรกฎาคม พ.ศ. 2564 ชาญณรงค์ย้ายไปสเปนโดยยืมตัวไปเล่นให้กับสโมสร อูนิออน อาดาร์เบ ในเซกุนดา ดิบิซิออนเอร์ เรเฟฟ (ดิวิชั่น 4) ที่ตั้งอยู่ในกรุงมาดริด
ทางหลวงแผ่นดินหมายเลข 3373

ทางหลวงแผ่นดินหมายเลข 3373 (สายสามโก้ – ศรีประจันต์) เป็นทางหลวงแผ่นดินที่พาดผ่าน จังหวัดอ่างทอง และ จังหวัดสุพรรณบุรี มีระยะทางตลอดทั้งสาย 17.2 กิโลเมตร เป็นถนนขนาด 2 ช่องจราจรสวนทางตลอดสาย โดยทางหลวงสายนี้เริ่มต้นที่แยกอบทม ตัดกับทางหลวงแผ่นดินหมายเลข 3195 ตำบลสามโก้ อำเภอสามโก้ ไปทางทิศตะวันตกเฉียงเหนือ ตัดกับทางหลวงแผ่นดินหมายเลข 3372 ผ่านตัวอำเภอสามโก้ ที่ตำบลอบทม และเข้าเขตจังหวัดสุพรรณบุรี ไปสิ้นสุดที่ ทางหลวงแผ่นดินหมายเลข 340 ติดกับโรงพยาบาลศรีประจันต์ ในตำบลศรีประจันต์ อำเภอศรีประจันต์ เป็นเส้นทางในความรับผิดชอบของแขวงทางหลวงอ่างทอง และ แขวงทางหลวงสุพรรณบุรีที่ 1
ทางหลวงแผ่นดินหมายเลข 3064

ทางหลวงแผ่นดินหมายเลข 3064 (สายอ่างทอง – ปากดง) เป็นทางหลวงแผ่นดินในจังหวัดอ่างทองและจังหวัดสิงห์บุรี มีระยะทางตลอดทั้งสาย 32.171 กิโลเมตร (เริ่มนับที่ กม.0+416) เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 - 6 ช่องจราจรไป-กลับ โดยทางหลวงสายนี้เริ่มต้นที่ถนนเทศบาล 1 และ ทางหลวงแผ่นดินหมายเลข 368 ในตำบลศาลาแดง อำเภอเมืองอ่างทอง ไปทางทิศตะวันตกเฉียงเหนือ ตัดกับ ทางหลวงแผ่นดินหมายเลข 3195 ผ่านตัวอำเภอโพธิ์ทอง ข้ามแม่น้ำน้อย และตัดกับ ทางหลวงแผ่นดินหมายเลข 3454 และผ่านตัวอำเภอแสวงหา แล้วเลี้ยวซ้ายที่แยกแสวงหา ตัดกับทางหลวงแผ่นดินหมายเลข 3509 และไปสิ้นสุดที่แยกทองเลื่อน ตัดกับทางหลวงแผ่นดินหมายเลข 3032 ในตำบลบางระจัน อำเภอค่ายบางระจัน เป็นเส้นทางในความรับผิดชอบของแขวงทางหลวงอ่างทอง
มงกุฎมิกิโมโตะ

มงกุฎฟีนิกซ์ มิกิโมโตะ (คันจิ: 御木本不死鳥王冠) หรือที่รู้จักกันอย่างไม่เป็นทางการว่า มงกุฏมิกิโมโตะ เป็นมงกุฎของการประกวดที่สวมใส่โดยผู้ครองตำแหน่งนางงามจักรวาล
มงกุฎนี้จัดทำโดยบริษัท มิกิโมโตะเพิร์ล ในเมืองโทบะ จังหวัดมิเอะ ประเทศญี่ปุ่น ซึ่งองค์การมิสยูนิเวิร์สเป็นผู้ใช้งาน มงกุฎนี้ถูกออกแบบที่ทันสมัยภายใต้แนวคิด "เลดี้คราวน์" แทนแบบดั้งเดิมซึ่งใช้มาตั้งแต่ปี ค.ศ. 1970 ในบรรดาผู้ชื่นชอบการประกวดนางงาม มงกุฏนี้ถือเป็นมงกุฎที่สง่างามที่สุดในสิบมงกุฎที่ผู้เข้าประกวดใช้จนถึงปี พ.ศ. 2560
รายชื่อนางงามจักรวาลที่ได้สวมมงกุฎ.
ผู้ชนะต่อไปนี้ได้รับการรับรองโดยข่าวประชาสัมพันธ์หรือสิ่งพิมพ์อย่างเป็นทางการให้สวมมงกุฎฟีนิกซ์มิกิโมโตะตามที่องค์การมิสยูนิเวิร์สกำหนด ได้แก่
วัดใต้โกสุม

วัดใต้โกสุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวขวาง อำเภอโกสุมพิสัย จังหวัดมหาสารคาม มีเนื้อที่ 6 ไร่ 1 งาน 92 ตารางวา ทิศเหนือจดฝั่งแม่น้ำชี ทิศใต้จดถนนสุนทรพิพิธ ทิศตะวันตกและทิศตะวันออกจดทางสาธารณะระโยชน์ มีที่ธรณีสงฆ์จำนวน 1 แปลง เนื้อที่ 10 ไร่ 1 งาน 66 ตารางวา ปัจจุบันมีเจ้าอาวาสคือ พระครูอนุกูลสังฆกิจ (ไสว สิริปญฺโญ)
วัดใต้โกสุมตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2456 สันนิษฐานว่าเป็นนวัดที่สร้างทับที่วัดเดิมของชุมชนที่รกร้างมาก่อนเนื่องจากมีซากอุโบสถหลงเหลืออยู่ ปัจจุบันได้สร้างศาลาการเปรียญหลังใหม่ทับบริเวณซากอุโบสถเดิม มีการบูรณะวัดเดิมเป็นวัดใต้โกสุมเมื่อราว พ.ศ. 2450 โดยญาคูสังฆราช (เป็นคำเรียกพระมหาเถระที่นำพาพัฒนาบูรณะปฏิสังขรณ์วัดในขณะนั้นของขาวบ้าน)
อาคารเสนาสนะประกอบด้วย อุโบสถกว้าง 4.80 เมตร ยาว 12.90 เมตร เป็นอาคารคอนกรีต สร้างเมื่อ พ.ศ. 2500 บูรณะใหม่เมื่อ พ.ศ. 2535 ศาลาการเปรียญ กุฏิสงฆ์ 6 หลัง หอสมุด 1 หลัง มณฑปรูปเหมือนหลวงปู่ศรีธรรมศาสน์ กุฏิไม้ทรงไทย (เริ่มก่อสร้างเมื่อเดือนธันวาคม พ.ศ. 2560) หอระฆัง และเป็นที่ตั้งของศูนย์ศึกษาพระพุทธศาสนาวันอาทิตย์ และหน่วยเผยแพร่พุทธมามกะ
ทางหลวงแผ่นดินหมายเลข 368

ทางหลวงแผ่นดินหมายเลข 368 หรือ ถนนเลี่ยงเมืองอ่างทอง เป็นทางหลวงแผ่นดินในจังหวัดอ่างทอง มีระยะทางตลอดทั้งสาย 4.865 กิโลเมตรเป็นถนนขนาด 4 - 6 ช่องจราจรไป-กลับ โดยทางหลวงสายนี้เริ่มต้นที่แยกบ้านอิฐ บน ทางหลวงแผ่นดินหมายเลข 334 ในตำบลบ้านอิฐ อำเภอเมืองอ่างทอง ไปทางทิศตะวันตก ผ่านแยกโพสะ ตัดกับทางหลวงแผ่นดินหมายเลข 309 ข้ามแม่น้ำเจ้าพระยา และข้ามทางหลวงแผ่นดินหมายเลข 3501 และผ่านแยกศาลาแดง ที่ตำบลศาลาแดง ตัดกับทางหลวงแผ่นดินหมายเลข 3064 และสิ้นสุดที่ถนนเทศบาล 1 และ ทางหลวงแผ่นดินหมายเลข 3064 (เลยแยกศาลาแดง 400 เมตร) ในอำเภอเมืองอ่างทอง เป็นเส้นทางในความรับผิดชอบของแขวงทางหลวงอ่างทอง
สาธารณรัฐโซเวียตสโลวัก

สาธารณรัฐโซเวียตสโลวัก (, , ชื่อตามตัวอักษร: 'สภาแห่งสาธารณรัฐสโลวัก') เป็นประเทศคอมมิวนิสต์ที่มีอายุสั้นในภูมิภาคทางตอนใต้ของสโลวาเกีย ดำรงอยู่ระหว่างวันที่ 16 มิถุนายน ค.ศ. 1919 จนถึง 7 กรกฎาคม ค.ศ. 1919 เมืองหลวงของสาธารณรัฐตั้งอยู่ที่เมืองเปรเชา สาธารณรัฐได้ประกาศจัดตั้งขึ้นโดยมี ออนโตนีน ยอโนอูแซก เป็นประมุขแห่งรัฐ ถือเป็นรัฐที่ปกครองด้วยระบอบคอมมิวนิสต์แห่งที่สี่ในประวัติศาสตร์
ในปี ค.ศ. 1918 กองกำลังเชโกสโลวักได้เริ่มเข้ายึดครองภูมิภาคตอนบนของฮังการี ตามข้อตกลงเกี่ยวกับดินแดนที่ไตรภาคีได้ทำไว้กับนักการเมืองชาวเชโกสโลวักในช่วงสงครามโลกครั้งที่หนึ่ง อย่างไรก็ตาม พื้นที่อัปเปอร์ฮังการี (ปัจจุบันคือพื้นที่ส่วนใหญ่ของสโลวาเกีย) ได้ถูกยึดครองโดยกองกำลังฮังการีจากสาธารณรัฐโซเวียตฮังการี และประกาศจัดตั้งสาธารณรัฐโซเวียตสโลวักขึ้น
หลังจากการเกิดสงครามระหว่างฮังการี, เชโกสโลวาเกีย และโรมาเนีย สาธารณรัฐโซเวียตสโลวักได้ล่มสลาย และต่อมาดินแดนก็ถูกผนวกรวมเข้ากับเชโกสโลวาเกีย ต่อมาได้มีการจัดตั้งรัฐทายาทของสาธารณรัฐโซเวียต นั่นก็คือ สาธารณรัฐสังคมนิยมสโลวัก ซึ่งเป็นสาธารณรัฐองค์ประกอบของเชโกสโลวาเกีย ดำรงอยู่ระหว่างปี ค.ศ. 1969 จนถึง 1990 ซึ่งสืบทอดต่อโดยสาธารณรัฐสโลวักเมื่อปี ค.ศ. 1992 และในวันที่ 1 มกราคม ค.ศ. 1993 เชโกสโลวาเกียจึงแตกสลายออกเป็นสาธารณรัฐเช็กและสโลวาเกีย
ประวัติศาสตร์.
สาธารณรัฐประชาชนฮังการี.
หลังจากการประกาศจัดตั้งสาธารณรัฐประชาชนฮังการีขึ้นในเดือนตุลาคม 1918 รัฐมนตรีว่าการกระทรวงต่างประเทศคนใหม่ได้เข้าพบผู้แทนแห่งชนกลุ่มน้อยต่าง ๆ ในฮังการี รวมถึงผู้แทนแห่งชาวสโลวักด้วย โดยมีการยื่นข้อเสนอเป็นเอกราชให้แก่ชาวสโลวัก แต่ถูกปฏิเสธ เพราะชาวสโลวักต้องการที่จะไปรวมตัวกับโบฮีเมียและมอเรเวียเพื่อก่อตั้งเชโกสโลวาเกียมากกว่า
ดินแดนที่เป็นประเทศสโลวาเกียในปัจจุบัน ถูกกองกำลังทหารจากเชโกสโลวาเกียเข้ายึดครองตั้งแต่เดือนพฤศจิกายน 1918 ด้วยเหตุนี้ ทางรัฐบาลฮังการีจึงเตรียมแผนสำหรับการปกครองตนเองและประกาศใช้กฎหมายพิเศษสำหรับภูมิภาคดังกล่าวเมื่อวันที่ 12 มีนาคม 1919 ทำให้สโลวาเกียได้รับอิสรภาพในด้านการศาล การศึกษา และศาสนา ซึ่งทั้งหมดจะถูกควบคุมโดยคณะรัฐบาลปกครองตนเอง มีความพยายามที่จะประนีประนอมกับชนกลุ่มน้อย จึงได้รับรองผู้แทนของสโลวาเกียในรัฐสภาบูดาเปสต์ และยังมีการจัดตั้งกระทรวงกิจการสโลวาเกียขึ้นมาใหม่อีกด้วย
สาธารณรัฐโซเวียตฮังการี.
เมื่อวันที่ 21 มีนาคม 1919 ก่อนคำขาดของไตรภาคี ซึ่งหมายถึงการสูญเสียดินแดนของฮังการีส่วนใหญ่ให้แก่โรมาเนีย ประธานาธิบดี มิฮาย กาโรยี ได้ประกาศลาออกจากตำแหน่ง โดยมอบอำนาจรัฐบาลให้แก่พันธมิตรประชาธิปไตยสังคมนิยมและคอมมิวนิสต์ บุคคลสำคัญของรัฐบาลใหม่คือนักการเมืองฝั่งคอมมิวนิสต์ เบลอ กุน กรรมการราษฎรฝ่ายกิจการต่างประเทศ กุนสัญญาว่าจะใช้นโยบายเสรีกับชนกลุ่มน้อยตามหลักการกำหนดการปกครองด้วยตนเอง
วัดหัวข่วง (จังหวัดเชียงใหม่)

วัดหัวข่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองแคว อำเภอดอยหล่อ จังหวัดเชียงใหม่ ที่ดินตั้งวัด มีเนื้อที่ 1 ไร่ 1 งาน 86 ตารางวา ทิศเหนือยาว 1 เส้น 2 ศอก จดทางสาธารณประโยชน์ ทิศใต้ยาว 1 เส้น 2 วา จดทางสาธารณประโยชน์ ทิศตะวันออกยาว 1 สัน 10 วา จดทางสาธารณประโยชน์
วัดหัวข่วงตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 เดิมทีมีพระภิกษุรูปหนึ่งไม่ทราบนามมาจากวัดแสนเมืองมาหลวง อำเภอเมืองเชียงใหม่ (ซึ่งอีกนามหนึ่งเรียกว่าวัดหัวข่วง) ได้ธุดงค์จาริกมาที่หมู่บ้านนี้ที่เดิมมีชื่อว่า "บ้านท่าปี้" อันมีความหมายว่าหมู่บ้านที่มีลานกว้าง (ภาษาล้านนาเรียกว่า ข่วง) จากนั้นชาวบ้านมีความเลื่อมใสในตัวท่านจึงได้ยกลานท่าน้ำเป็นที่สร้างวัด ขนานนามว่า "วัดหัวข่วง" ตามวัดเดิมที่พระภิกษุมา รวมถึงที่ตั้งวัดที่เป็น "หัวข่วง"
เสนาสนะสิ่งก่อสร้างประกอบด้วย กุฏิ วิหาร เจดีย์ และถังน้ำประปา